ગાંધીનગર જિલ્લા પંચાયતના વર્તમાન પ્રમુખ અને ઉપ પ્રમુખની મુદત તા.૨૨મી જૂનના રોજ પૂરી થઇ રહી છે અને નવા પ્રમુખ માટે ૨૦મીએ ચૂંટણી યોજાવાની છે. તેના પગલે જિલ્લા પંચાયતનું રાજકારણ ગરમાયુ છે અને દાવેદાર મહિલા સભ્યોની દોડાદોડ વધી ગઇ છે. પ્રમુખ માટે મહિલા સભ્યની પસંદગી કરવા માટે જિલ્લા કોગ્રેસ દ્વારા નિરિક્ષકોની નિમણૂક પણ કરી દેવામાં આવી છે. જો કે માણસા, કલોલ અને દહેગામ તાલુકા પંચાયતના પ્રમુખ માટે પણ આ દિવસે જ ચૂંટણી યાજાશે. જેથી આ ત્રણેય તાલુકા પંચાયતના શાસક પક્ષના સભ્યો પ્રમુખ બનવા માટે સક્રિય થઇ ગયા છે.